- Нам добра працуецца ў адной сферы. Я ведаю некаторыя прыклады сваіх калег, калі дома ў іх узнікаюць непаразуменні з-за таго, як можна працаваць па 14 гадзін, увесь тыдзень. У нашай сям'і такіх пытанняў не ўзнікае. Калі я прападаю на працы да ночы, то мая жонка ведае, што тут адбываецца і чаму ўзнікла неабходнасць затрымацца. І я таксама з разуменнем успрымаю яе працу, камандзіроўкі. Мне наогул здаецца, калі хочаш нечага дабіцца, трэба быць гатовым выбіраць. Бо ў нашай прафесіі ты не можаш сысці дадому ў шэсць вечара, пакінуўшы недаробленым сюжэт.